להופיע – SHOW-UP

"בני אדם נולדים לתוך החיים האלה לרגע קצר ומתים... הרגע שלי הוא נס בעצם העובדה שאני יכולה לנטוש את האני שלי ולפגוש את האני של אדם אחר. פירושו של הדבר הוא שלא חייתי רק את **הלבד** שלי, אלא את **הלבד** של רבים אחרים. ואם הצלחתי בזה – מילאתי אחר הדבר העיקרי בחיים; כי בחיים דבר אינו מאריך ימים ושום דבר אינו קיים לעצמו. הכל פירושו כולם. אתה מבין?"

נולה צ'לטון

במהלכים אמנותיים הכוללים יצירה אישית, אוצרוּת והוראה בקבוצה, אני חותר להפגיש את משאלות הלב שלי עם משאלותיהם של אחרים. מרחב השוליים אשר מחוץ לשדה האמנות, אתר של ציפיות, תקוות ותשוקות, הוא גם אתר הפעולה שלי, בשאיפה לסמן הכלאות חדשות ומבטיחות לעולם: זהויות אחרות, חברויות חדשות, קהילה חדשה. בשוליים חבויה ההבטחה לעתיד, שהיא **המשותף.**

היצירה נוצרת במהלך של "**אמנות-פעולה**", אמנות שעוסקת במהלכי השפעה על אנשים, במערכות יחסים ובהנעת תהליכים חברתיים.

המונח "הַרְאָיָה" (showing) מלווה את מחקרי ומתייחס לאותה הפניית מבט אל השוליים, אל האחרוּת, אשר לה היבטים מוסריים ואסתטיים. מתוך עמדה קוויר-קונסטרוקטיביסטית אני מאמין בכוחה של האמנות לזַמן מפגש, לעצב יחסים ולחולל שינויים.

עוז זלוף